CELEX: C2005/069/18
Language: da
Date: 2005-03-19 00:00:00
Title: Sag C-17/05: Anmodning om præjudiciel afgørelse forelagt ved kendelse afsagt den 11. januar 2005 af Court of Appeal of (England and Wales) (Civil Division) i sagen B.F. Cadman mod Health Safety Executive. Intervenient: Equal Opportunities Commission

19.3.2005   
            
            
               DA
            
            
               Den Europæiske Unions Tidende
            
            
               C 69/8
            
         Anmodning om præjudiciel afgørelse forelagt ved kendelse afsagt den 11. januar 2005 af Court of Appeal of (England and Wales) (Civil Division) i sagen B.F. Cadman mod Health Safety Executive. Intervenient: Equal Opportunities Commission
   (Sag C-17/05)
   (2005/C 69/18)
   Processprog: engelsk
   Ved kendelse afsagt den 11. januar 2005, indgået til Domstolens Justitskontor den 11. januar 2005, har Court of Appeal of (England and Wales) (Civil Division) i sagen B.F. Cadman mod Health Safety Executive forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1.
            
            
               Hvis en arbejdsgivers anvendelse af anciennitetskriteriet ved lønfastsættelsen har forskellig virkning i forhold til de relevante mandlige og kvindelige arbejdstagere, kræver artikel 141 EF da, at arbejdsgiveren særligt begrunder anvendelsen af dette kriterium? Hvis svaret afhænger af omstændighederne, hvilke omstændigheder er der da tale om?
            
         
               2.
            
            
               Vil besvarelsen af det foregående spørgsmål blive anderledes, hvis arbejdsgiveren anvender anciennitetskriteriet fra sag til sag, således at der foretages en vurdering af, i hvilket omfang ancienniteten begrunder en højere løn?
            
         
               3.
            
            
               Kan der foretages nogen relevant sondring mellem anciennitetskriteriets anvendelse på deltidsansatte arbejdstagere og dets anvendelse på fuldtidsansatte arbejdstagere?